Here is a page extracted from Wikipedia that may contain CSS, HTML, and a lot of unformatted text.

Title: Giegotė
Content: Giegotė (gegožė, gegie, kukūžė, ) īr stambos paukštis, katros muokslėškā prėgol gegotėniu paukštiu polkou (Cuculiformes).

Tas īr stambos paukštoks, pilkuos spalvuos, so raiba paskilve ė tomsēs sparnās. Akis ė kuojės geltuonė, snaps pilks. Gīven lapoučiu medies, eglīnūs, topias tėktās medius, ont žemės naskrėnd. Giegotės nu rīta lėgė sotemū kūkuo. Kėniu nesok, kiaušius ded i kėtū paukštiu kėnius (tonkiausē nendrėnokiu, devīnbalsiu). Ėšsirėtė̄s giegožioks ėšmet kėtus kiaušius ė būn matėnams kėnė gaspaduoriu.

Giegotė tonkē mėnavuojama tautuosakuo. Rokounama, ka pėrma sīki ėš pavasarė nugirdos giegotė kūkounont rēk torietė so savėm pėnėngū, tūmet vėsus metus anū neprėtrūks. Giegotė pavadėnama tuokė muotrėška, katra nenuor sava vāku keravuotė.

Paukštē